སྨན་བཅོས་འཕྲོད་བསྟེན་གྱི་སྒྲིག་སྲོལ་ལ་བསྒྱུར་བཅོས་ཟབ་སྤེལ་བྱས་ཏེ།ཕྱོགས་ཡོངས་ནས་ཀྲུང་གོའི་ཁྱད་ཆོས་ལྡན་པའི་གཞི་རྩའི་སྨན་བཅོས་འཕྲོད་བསྟེན་གྱི་ལམ་ལུགས་དང་།སྨན་བཅོས་འགན་ལེན་གྱི་ལམ་ལུགས།སྤུས་ལེགས་ཕན་ཆེའི་སྨན་བཅོས་འཕྲོད་བསྟེན་གྱི་ཞབས་ཞུའི་མ་ལག་འཛུགས་རྒྱུ་དང་།དེང་རབས་སྨན་ཁང་གི་དོ་དམ་ལམ་ལུགས་འཐུས་ཚང་དུ་གཏང་རྒྱུ།གཞི་རིམ་གྱི་སྨན་བཅོས་འཕྲོད་བསྟེན་གྱི་ཞབས་ཞུའི་མ་ལག་དང་ཚན་ཁག་ཡོངས་ཀྱི་སྨན་པའི་རུ་དཔུང་འཛུགས་སྐྲུན་བྱ་རྒྱུ་མགྱོགས་སུ་གཏོང་བ།ཕྱོགས་ཡོངས་ནས་སྨན་ལ་བརྟེན་ནས་སྨན་ཁང་གསོ་བ་མེད་པར་བཟོས་ཏེ་སྨན་རྫས་མཁོ་འདོན་གྱི་འགན་ལེན་ལམ་ལུགས་འཐུས་ཚང་དུ་གཏོང་བ།སྔོན་འགོག་བྱ་རྒྱུ་གཙོ་བོ་བྱས་ཏེ་རྒྱལ་གཅེས་འཕྲོད་བསྟེན་གྱི་ལས་འགུལ་གཏིང་ཟབ་སྤེལ་བ་དང་།བདེ་ཐང་དང་དཔལ་ཡོན་ལྡན་པའི་འཚོ་བ་སྐྱེལ་སྟངས་དར་སྤེལ་བྱས་ཏེ་ནད་རིགས་ཚབས་ཆེན་སྔོན་འགོག་དང་ཚོད་འཛིན་བྱ་དགོས།